سالمه يا سلامه

سالمه يا سلامه هى اغنيه مصريه.

   كلمات (درويش) 
ســــالمة يا ســـلامة رحنا وجينا بالسلامة

صفر يا وابور واربط عندك نزلنــــى فى البــــــلد دى

بلا أمـــــيركا بلا أوربـــــــا مافى شئ أحسن من بلدى

دى المركب اللى بتجيــــــب احســن من اللى بتــــودى

يا اسطى بشندى

سـالمة يا سلامة

سـلطة ما سلطة كله مكسب حوشــــنا مــال وجيــــــنا

شفنا الحرب وشفتا الضرب وشــــفنا الديناميت بعنــينا

ربك واحـــد عمرك واحــد ادى احنا رحـــنا وجيــــنا

ايه خس عليــنا

سالمة يا سلامة

صلاة النيى ع الشخص منا فرصـــة ميه بلا قافيــــــة

اللى ف جـــيبه يفنجــــر به والبركة فى العين والعافية

ح تـــاخد ايه م الدنيــا غيـر الستر يا شيخ خليها ماشـية

دنيـــا فانيــــــة

سالمة يا سلامة

دى الغربـــــــة ياما بتــــــــــورى بتخــــــلى الصــــنايعى بيـــرطن

مطـــــرح ما يـــروح المصــــرى برضــه طـــول عمــره ذو تفنــن

وحيـــــــاة ربنـــــــــا المعبـــــــود وى آر فرى جود ياسطى محمود

قــدها وقــدود

سالمة ياسلامة

 كلمات (داليدا) 
ف الدنيا الكبيره و بلادها الكتيره لفيت لفيت لفيت

و لما نادانى حبى الأولانى سبت كله و جيت و جيت

و ف حضنه اترميت و غنيت

سالمه يا سلامه روحنا و جينا بالسلامه

سالمه يا سلامه روحنا و جينا بالسلامه

لسه الحب صافى و لسه الجو دافى و لسه فيه قمر

و بعد المغارب نتلملم ف قارب و يطول السهر السهر

والسمر و الغنا كلنا

سالمه يا سلامه روحنا و جينا بالسلامه

سالمه ياسلامه روحنا و جينا بالسلامه

دى شجره جوا جنينه عليها علامه

أنا ياما كنت بفكر فيها و كنت بسأل ياما

ياترا موجوده و قلبى محفوظ فيها

أيوه موجوده و قلبى محفوظ فيها

سالمه يا سلامه روحنا و جينا بالسلامه

سالمه يا سلامه روحنا و جينا بالسلامه

ف الدنيا الكبيره و بلادها الكتيره لفيت لفيت لفيت

و لما نادانى حبى الأولانى سبت كله و جيت و جيت

و ف حضنه اترميت و غنيت

سالمه ياسلامه روحنا و جينا بالسلامه

سالمه ياسلامه روحنا و جينا بالسلامه
 شوف كمان 

تصنيف:اغانى باللغه المصريه
تصنيف:اغانى سيد درويش
تصنيف:اغانى داليدا
تصنيف:كلمات اغانى